wickkiey/tamil-wikipedia-chunked huggingface dataset:
# உணரி

## அளவீட்டுப் பிழைகளின் வகைப்படுத்தல்கள்

### உணரி விலகல்கள்

உணரிகள் நடைமுறையில் ஒரு குறிப்பிட்ட மாற்றல் செயற்பாட்டை அப்படியே மீண்டும் பிரதிபலிக்க முடியாமல் இருப்பதனால், சிறிய விலகல்கள் ஏற்படும்.
- வெளிப்பாட்டு சமிக்ஞையின் அளவு எப்போதுமே ஒரு வீச்சுக்கு உட்பட்டது என்பதால், வெளிப்பாட்டு சமிக்ஞையானது அளவிடப்பட்ட பண்பு வரம்புகளைக் மீறும்போது குறைந்தபட்ச அல்லது அதிகபட்ச அளவை மட்டுமே எட்ட முடியும். முழு அளவையின் (full scale) வரம்பு அளவிடப்பட்ட பண்பின் அதிகபட்ச மற்றும் குறைந்தபட்ச மதிப்புக்களை வரையறுக்கும்.
- உணர்திறனானது (sensitivity) நடைமுறையில் குறிப்பிடப்பட்ட பெறுமதியிலிருந்து மாறுபடலாம். இது உணர்திறன் பிழை எனப்படுகிறது, இது நேரியல் மாற்றல் சார்பின் சரிவில் ஏற்படும் பிழையாகும்.
- அளவிடப்பட்ட சமிக்ஞை பூஜ்ஜியமாக இருக்கும்போது வெளிப்பாட்டு சமிக்ஞை பூஜ்ஜியமாக இல்லை என்றால், அந்த உணரி சமனின்றியோ அல்லது பக்கச்சார்பாகவோ இருப்பதாகிறது. இது பூஜ்ஜிய வெளிப்பாட்டில் உணரியின் வெளிப்பாடாக வரையறுக்கப்படுகிறது.
- உணர்திறனானது ஒரு மாறிலியாக இல்லையென்றால், அதன் செயற்பாடு நேரியல்பு அற்ற தன்மையைக் (Nonlinearity) காட்டும். வழக்கமாக, இது உணரியின் முழு வீச்சின் அளவிலிருந்து, நடைமுறையில் வெளியிடப்படும் சமிக்ஞையின் வேறுபாட்டால் வரையறுக்கப்படும். இது முழு வீச்சின் சதவிகிதத்தால் குறிப்பிடப்படுகிறது.
- ஒரு குறிப்பிட்ட நேர இடைவெளியில், பண்பில் ஏற்படும் விரைவான மாற்றத்தால் இந்த விலகல் ஏற்படுமாயின், அது ஆற்றல்மிக்க பிழை (dynamic error) எனப்படுகிறது. இந்தச் செயல்பாடு உணர்திறன் பிழை மற்றும் கட்டப் பெயர்ச்சி (phase shift) என்பவற்றைக் காலமுறை உள்ளீட்டு சமிக்ஞை நிகழ்வெண் சார்பாகக் குறிப்பிடும் போடே பிளாட் (bode plot) கொண்டு விவரிக்கப்படுகிறது.
- அளவிடப்பட்ட பண்பை விடுத்து வெளியீட்டு சமிக்ஞை மெதுவாக மாற்றமடைந்தால் இது drift என்று வரையறுக்கப்படுகிறது.
- இரைச்சல் என்பது நேரத்திற்கேற்ப மாறுபடும் சமிக்ஞையின் எழுந்தமானமான விலகலாகும்.
- பின்னடைவு (hysteresis) என்பது, அதற்கு முன்னர் நிகழ்ந்த உள்ளீட்டு சமிக்ஞையின் அடிப்படையில் பெறப்படும் வெளியீட்டு அளவின் விலகலாகும். ஆனால் உணரி பதிலுரைப்பதற்கு ஒரு குறிப்பிட்ட அளவிற்கான நேரம் இருக்கிறது என்பதால் இது மற்ற திசையைக் காட்டிலும் ஒரு திசையில் பக்கச்சார்பான பிழையை உருவாக்குகிறது.
- உணரி எண்மியமுறை வெளிப்பாட்டைக் கொண்டிருந்தால் அந்த வெளிப்பாடு அடிப்படையில் அளவிடப்பட்ட பண்பின் தோராயமான அளவீடாக இருக்கலாம். இது அளவாக்கப் பிழை (quantization error) எனப்படுகிறது.
- சமிக்ஞையானது எண்மிய முறையில் கண்காணிக்கப்பட்டால், மாதிரியாக்க நிகழ்வெண்ணும் தீவிரப் பிழைக்கு காரணமாக இருக்கலாம்.
- இந்த உணரி அளவிடும் பண்பைத் தவிர, குறிப்பிட்ட அளவிற்கு, வேறு ஏதாவது பண்புகளுக்கு உணர்திறனுள்ளதாக இருக்கலாம். உதாரணத்திற்கு, பெரும்பாலான உணரிகள் அவற்றின் சுற்றுச்சூழல் வெப்பநிலையால் தாக்கமுறுபவையாக இருக்கின்றன.  
இந்த விலகல்கள் அனைத்தையும் ஒழுங்கு முறையிலான பிழைகள் அல்லது எழுந்தமானமான பிழைகள் என்று வகைப்படுத்தலாம். ஒழுங்கு முறையிலான பிழைகளைச் சிலநேரங்களில் சிலவகையான அளவை நிர்ணய வியூகத்தால் சமன்செய்யலாம். இரைச்சல் என்பது ஒரு எழுந்தமானமான பிழை என்பதுடன் வடிகட்டுதல் போன்ற சமிக்ஞை நிகழ்முறையாக்கத்தால் குறைக்கப்படலாம். ஆனால் இங்கு வழக்கமாக உணரியின் ஆற்றல் மிக்க செயல்பாடு பாதிப்படையலாம்.
# உணரி

## அளவீட்டுப் பிழைகளின் வகைப்படுத்தல்கள்

### நுணுக்கம்

உணரியின் நுணுக்கம் என்பது அளவிடும் தொகையில் உணரி கண்டுபிடிக்கக்கூடிய மிகச்சிறிய மாற்றமாகும். ஒரு எண்மிய முறை வெளியீடு கொண்ட ஒரு உணரியின் நுணுக்கமானது, வழக்கமாக எண்மிய வெளியீட்டின் நுணுக்கமாகும். ஒரு எண்மியத் திரையில், மிகச்சிறிய இலக்கம் ஏற்ற இறக்கம் பெறுவது அந்த பருமனின் மாற்றங்கள் சற்றே தீர்க்கப்பட்டிருக்கின்றன என்பதைக் குறிப்பிடுகிறது. இந்த நுணுக்கமானது அந்த அளவீடு மேற்கொள்ளப்பட்ட துல்லியத்தன்மைக்குத் (precision) தொடர்புடையதாக இருக்கிறது. உதாரணத்திற்கு, ஒரு ஸ்கேனிங் டன்னலிங் புரோப் (எலக்ட்ரான் இணைக்கப்பட்ட மின்னோட்டத்தை அளக்கும் தளத்திற்கு அருகாமையிலான மிகச்சிறிய நுனி) அணுக்களையும் மூலக்கூறுகளையும் தீர்மானிக்கலாம்.
# உணரி

## உயிரியல் உணரிகள்

வாழும் உடலுறுப்புக்கள் அனைத்தும் மேலே விவரிக்கப்பட்ட இயந்திரரீதியிலான உணரி சாதனங்களுக்கு இணையான செயல்பாடுகளைக் கொண்ட உயிரியல் உணரிகளைக் கொண்டிருக்கின்றன. இவற்றில் பெரும்பாலானவை பின்வருவனவற்றிற்கு உணர்திறனுள்ள தனிச்சிறப்புவாய்ந்த உயிரணுக்களைக் கொண்டிருக்கின்றன:  
- ஒளி, அசைவு, வெப்பநிலை காந்தவிசைத் தளங்கள், ஈர்ப்புவிசை, ஈரப்பதம், அதிர்வு, அழுத்தம் மின்னணுத் தளங்கள், ஒலி, மற்றும் பிற வெளிப்புற சூழலின் பௌதீக அம்சங்கள்
- உடலுறுப்பின் நீட்சி, அசைவு மற்றும் துணையுறுப்புக்களின் நிலை (புரோபிரியோசெப்ஷன்) போன்ற உட்புறச் சூழலின் பௌதீக அம்சங்கள்
- விஷப்பொருட்கள், ஊட்டச்சத்துக்கள் மற்றும் எதிர் பாலினக்கவர்ச்சிகள் உள்ளிட்ட சுற்றுச்சூழல் மூலக்கூறுகள்.
- உயிர்மூலக்கூறுகளின் ஒருங்கிணைப்பு மற்றும் சில இயக்கவியல் அளவீடுகளின் மதிப்பீடு
- குளுக்கோஸ் அளவு, ஆக்ஸிஜன் அளவு, அல்லது ஆஸ்மோலாலிட்டி போன்ற உட்புற வளர்ச்சிதை மாற்ற சூழல்
- ஹார்மோன்கள், நரம்புக்கடத்திகள், மற்றும் சைட்டோகின்கள் போன்ற உட்புற சமிக்ஞை மூலக்கூறுகள்
- உடலுறுப்புகளுக்கு மட்டுமேயான புரதங்கள் மற்றும் சுற்றுச்சூழல் மற்றும் அந்திய உயிரினங்களுக்கு இடையிலான வித்தியாசங்கள்  
உயிரியல் உணர்திறன் கருவியாக பயன்படுத்தப்படும் உயிரியல் உணரிகளான செயற்கை உணரிகள் உயிர்ம உணரிகள் என்று அழைக்கப்படுகின்றன.
# இலப்பிளாசு மாற்று

**இலப்பிளாசு மாற்று** என்பது வகையீட்டு சமன்பாட்டை இலகுவாக தீர்க்க கூடிய இயற்கணித சமன்பாடாக மாற்றும் கணித செயற்பாடு. கணிதம், இயற்பியல், மின் பொறியியல் கட்டுப்பாட்டியல், குறிகை முறைவழியாக்கம், ஒளியியல் என பல துறைகளில் இது பயன்படுகிறது.  
இலப்பிளாசு மாற்று நேர ஆட்களத்தில் உள்ள சமன்பாட்டை அதிர்வெண் ஆட்களத்துக்கு மாற்றி, அக்களத்தில் எளிய கணித்தல் செயற்பாடுகளை செய்வதை ஏதுவாக்குகிறது.  
:<math>F(s) = \int_0^\infty f(t) e^{-st}\,dt.</math>
:
# கட்டுப்பாட்டியல் தலைப்புகள் பட்டியல்

- கட்டுப்பாட்டியல்
- கட்டுப்பாட்டு முறைமை
- கட்டுப்பாட்டகம்
- திறந்த சுற்றுக் கட்டுப்பாடு
- மூடிய சுற்றுக் கட்டுப்பாடு
- கட்டுப்பாட்டுப் பொறியியல்
- வகையீட்டுச் சமன்பாடு
- இலப்பிளாசு மாற்று
- System identification
- LTI system theory
- Signal-flow graph
- Bode plot
- மாற்றல் சார்பு
- impulse function
- படிச் சார்பு
- பரவளைவுச் சார்பு
- சாய்வு சார்பு
- Gain
- Stability
- Nyquist Stability Criteria
- Root Locus
# கதிரவன் கிருட்ணமூர்த்தி

**கதிரவன் கிருட்ணமூர்த்தி** கனடாவில் உள்ள கார்ல்ட்டன் பல்கலைக்கழகத்தில் முனைவர் பட்டம் பெற்று, பின்னர் ஐபிஎம் நிறுவனத்திலும், *மாக்சிம்* (Maxxim) நிறுவனத்திலும் பணியாற்றிய பொறியியலாளர். இவர் கம்பியில்லா மின்தொடர்பு தொழில்நுட்பத்தில் பல கண்டுபிடிப்புகள் செய்துள்ளார், சில காப்புரிமங்களும் பெற்றுள்ளார். தொலைத்தொடர்பு, குறிகை முறைவழியாக்கம் போன்ற துறைகளைப் பற்றி தமிழில் கட்டுரைகளை எழுதியுள்ளார். இவருடைய சில தொழில்நுட்பக் கட்டுரைகள் துறை தொடர்பான ஆங்கில இதழ்களில் வெளியாகியுள்ளன. இவர் தற்போது ஐக்கிய அமெரிக்காவில் வசிக்கிறார்.
# கதிரவன் கிருட்ணமூர்த்தி

## வெளியிட்ட நூல்கள்

- அடிப்படை ரேடியோ தொடர்பாடல் - அடையாளம் பதிப்பகம் (2011)
# கதிரவன் கிருட்ணமூர்த்தி

## தமிழ்நாடு சிறந்த நூலாசிரியர் பரிசு

இவர் எழுதிய “அடிப்படை ரேடியோ தொடர்பாடல்” எனும் நூல் தமிழ்நாடு அரசின் 2011 ஆம் ஆண்டிற்கான சிறந்த நூலுக்கான பரிசுகளில் பொறியியல், தொழில்நுட்பம் எனும் வகைப்பாட்டில் பரிசு பெற்றிருக்கிறது.
# வெங்கட்ரமணன்

**வெங்கட்ரமணன்** ஒரு இயற்பியலாளார், தமிழ் அறிவியல் எழுத்தாளர், தமிழ் லினிக்ஸ் முன்னோடி. இவர் கனடாவில் உள்ள ரொறன்ரோ பல்கலைக்கழகத்தில் பணி புரிகிறார். இவரது குவாண்டம் கணினி நூலுக்காவும், வலைப்பதிவு அறிவியல் கட்டுரைகளுக்காவும் தமிழ் எழுத்துலகில் அறியப்படுகிறார். தமிழில் தகுந்த கலைச்சொற்களை பயன்படுத்தி எளிமையாக அறிவியல் கட்டுரைகளை எழுதுவதில் இவர் வல்லவர்.
# பெ. நா. அப்புசாமி

**பெ. நா. அப்புசாமி** (திசம்பர் 31,1891-மே 16,1986) தமிழ்நாட்டின் நெல்லை மாவட்டத்தில் உள்ள பெருங்குளத்தில் பிறந்தவர். அறிவியல் தமிழ் முன்னோடி, தொழிலால் வழக்கறிஞர். தமிழ் , ஆங்கிலம், சமசுகிருதம் ஆகிய பன்மொழிப் புலமை கொண்ட இவர் அறிவியல் தமிழுக்காக 70 ஆண்டுகள் தொண்டாற்றினார். தனது இறுதி மூச்சு அடங்கும் அன்று கூட இவர் பத்திரிக்கைக்கு எழுதி அனுப்பிவிட்டே மறைந்தார்.  
இவர் தந்தையின் அண்ணன் அ. மாதவையா (1872-1925), தமிழின் முன்னோடி புதின எழுத்தாளர் ஆவார்.
# பெ. நா. அப்புசாமி

## படைப்புகள்

பல அறிவியல் நூல்களைத் தமிழில் மொழிபெயர்த்தவர். **பேனா** என்ற புனைபெயரில் பல நூல்களை எழுதினார். இவர் 25 அறிவியல் நூல்களை மொழிபெயர்த்துள்ளார்.  
- மின்சாரம் (நூல்)
- வானக்காட்சி (நூல்)
- இன்றைய விஞ்ஞானமும் நீங்களும் (நூல்)
- அணுசக்தியின் எதிர்காலம் (நூல்)
- ராக்கெட்டும் துணைக்கோள்களும் (நூல்) பாரதியார் கவிதைகள், சங்கப்பாடல்கள் சிலவற்றை ஆங்கிலத்தில் மொழிபெயர்த்துள்ளார். இசையில் ஆர்வம் கொண்டவர். அறிவியல் தமிழுக்காக 70 ஆண்டுகள் தொண்டாற்றியவர். தமிழில் வெளிவந்த முதல் அறிவியல் இதழான தமிழ் நேசன் இதழில் பல கட்டுரைகள் எழுதியுள்ளார். அறிவியல் தமிழர் என்று போற்றப்படுபவர். மதுரைப் பல்கலைக் கழகத்தில், தமிழ்ப்பேரவைச் செம்மல் எனும் பட்டம் பெற்றுள்ளார்.
- சர்வதேச விஞ்ஞானிகள்
- அறிவியல் கதைகள், போன்ற நூல்களையும் எழுதியுள்ளார்.
# பெ. நா. அப்புசாமி

## மொழிபெயர்ப்புகள்

அறிவியல் நூல்கள் மட்டும் அல்லாது, பாரதியார் கவிதைகள், சங்கப் பாடல்கள் ஆங்கிலத்தில் மொழிபெயர்த்திருக்கிறார்.  
1. சுதந்திரத் தியாகிகள் (ஹென்றி ஸ்டீல் காம்மெஜர்) (1965-ஜோதி நிலையம்)
# பெ. நா. அப்புசாமி

## இசைத் துறை

இசையில் ஆர்வம் கொண்டிருந்த இவர், பல இசை விமர்சனக் கட்டுரைகளையும் எழுதியுள்ளார்.
# ராமதுரை (எழுத்தாளர்)

**என். ராமதுரை** (N.Ramadurai) ஓர் தமிழ் அறிவியல் எழுத்தாளர், பத்திரிகையாளர்.  
தினமணி நாளிதழின் செய்தி ஆசிரியராகவும், தினமணியின் அறிவியல் வார இணைப்பாக வெளிவந்த **தினமணி சுடரின்** பொறுப்பாசிரியராகவும் பணியாற்றினார். தினமணியில் பல அறிவியல் மற்றும் பொதுக் கட்டுரைகளை எழுதியிருக்கிறார். இவர் 2018-ம் ஆண்டு அக்டோபர் 16-ம் நாள் காலமானார்.
# ராமதுரை (எழுத்தாளர்)

## எழுதிய நூல்கள்

- விண்வெளி
- அணு
- அறிவியல் - எது ஏன் எப்படி? - இரண்டு பாகங்கள்
- எங்கே இன்னொரு பூமி?
- சூரிய மண்டல விந்தைகள்
- பருவநிலை மாற்றம்
- ராக்கெட் துறையில் கடும் போட்டா போட்டி
- கிரகங்கள், சூரியன், சந்திரயான், செயற்கைக்கோள் பற்றிய கையடக்கப் புத்தகங்கள்
# ராமதுரை (எழுத்தாளர்)

## விருதுகள்

2010-ம் ஆண்டின் ”தேசிய விருது: புத்தகம் மற்றும் இதழ்கள் மூலம் அறிவியல், தொழில்நுட்ப தகவல் தொடர்பில் தனித்துவ ஈடுபாட்டு முயற்சிக்கு”.
# மிக்கைல் கலாசுனிக்கோவ்

என்று ஜெர்மனியில் பேசினார்.
# மிக்கைல் கலாசுனிக்கோவ்

## கிடைத்த சன்மானம்

கலாஷ்னிக்கோவ் இரு முறை *சோசலிச தொழிலாளர்களின் மாவீரன்* (Hero of the Socialist Labours) என்ற பட்டத்தைப் பெற்றுள்ளார். தொழில்நுட்ப அறிவியலில் *உயர்தர முனைவர்* பட்டமும் பெற்றுள்ளார். 10 கோடித் துப்பாக்கிகளுக்கு மேல் தயாரிக்கப்பட்டுள்ள நிலையில், அவர் அதற்காக எந்தப் பயனும் அடைந்ததில்லை. அவர் சன்மானமாகப் பெற்றுக் கொண்டிருந்தது மாநில ஒய்வூதியம் மட்டுமே. வணிகச் சின்னமாக ஜெர்மன் நிறுவனம் இவர் துப்பாக்கிகளுக்கு குடையும், கத்திகளும் பொறித்து வெளியிடுகின்றன. அதில் ஒன்று ஏ கே 74.
# மிக்கைல் கலாசுனிக்கோவ்

## இறப்பு

தனது 94 ஆவது வயதில் டிசம்பர் 23, 2013 இல் இறந்தார்.
# வார்ப்புரு:Mm to in

<noinclude>;Usage:
:  
;Examples
:*Manual of Style notation*: &nbsp;&rarr;
:*Short notation*: &nbsp;&rarr;
:*Full notation*: &nbsp;&rarr;  
*Italicized* parameters are optional:
- **num** is a required parameter, which specifies the number of millimeters to be converted to inches. Please do not format this parameter; i.e., use 1234 instead of 1,234.
- ***abbr*** can take values of either *mos*, *yes*, or *no*. *Mos* will show the names of the units as specified in the Manual of Style for dates and numbers (millimeters, in); *yes* will show the abbreviated names of the units (mm, in); and *no* will show the full names of the units (millimeters, inches). The default value is *mos*.
- ***spell*** can take values of *American* or *Commonwealth* and is only meaningful when *abbr* is set to *no*. *American* will use "millimeters", and *Commonwealth*&mdash;"millimetres". The default value is *American*.
- ***precision*** is the number of decimal digits in the converted value. The default value is&nbsp;1.
- ***wiki*** specifies whether the names of the units should be wikified or not and can take values of either *yes* or *no*. The default value is *no*.  
Capitalization of the parameters is unimportant.</noinclude><includeonly>}&nbsp; (}&nbsp;)</includeonly><noinclude>
</noinclude>
# 7.62x39மிமீ

**7.62x39 மிமீ**- இது சுடுகலன் தோட்டா **எஸ் கே எஸ்** (SKS Carbine) சுடுகலன்கள் அல்லது துப்பாக்கிகளுக்காக இரண்டாம் உலக்ப்போரின் போது வடிவமைக்கப்பட்டது. இது ஜெர்மன் ஜி கோ தோட்டா 7.75x39மிமீ மாதிரியாக வைத்து உருவாக்கப்பட்டது.  
அதன் பின் நடந்த போர்களில் ஜெர்மனியில் 7.92x33 மிமீ குர்ஸ் வகைப் பயன்படுத்தப்பட்டது என்பது குறிப்பிடத்தக்கது. உலகப்போருக்குப்பின் தயாரிக்கப்பட்ட ஏகே-47 வகை சுடுகலன் இந்த தோட்டாவை மையமாக வைத்தேத் தயாரிக்கப்பட்டது. 1970 வரை சோவியத் நாடுகளில் இந்த வகைத் தோட்டாவே பயன்படுத்தப்பட்டது இன்னும் சில பயனர்கள் இதைப் பயன்படுத்திவருகின்றனர்.  
இது பின்னாளில் 5.45x39மிமீ வகையாக மாற்றிப் பயன்படுத்தப்பட்டது. ஆரம்பத்தில் சோவியத் எம் 43 தோட்டாக்கள் *படகு வால் தோட்டாக்களாக* இருந்தன. அதிலிருந்து சில் மாறுதல்களுட்ன தோன்றியவையே இவைகள். இந்தவகைத் தோட்டாக்களையே ஏகே-47 சுடுகலன்களில் தோட்டாக்களாகப் பயன்படுத்தப்படுகிறது. இதன் நுனிப்பகுதி தாமிரக்கலவை அல்லது செம்பால் பூசப்பட்டு கூர்மையானதாக அமைக்கப்பட்டிருக்கும்.
# கிம்ப்

**கிம்ப்** அல்லது குனு பட கையாள நிழல் (*GIMP.. அல்லது GNU Image Manipulation Program*) என்பது 'அடோபி போட்டோசாப்' மென்பொருளுக்கு மாற்றாக உருவாக்கப்பட்ட ஒரு பொது நிரலாக்க மென்பொருள் ஆகும். ஆனால் இது அடோபி போட்டோசாப்பின் நகல் இல்லை. இது பல்வேறு இயக்கத்தளங்களில் அதாவது லினக்சு, விண்டோசு மற்றும் மாக் போன்றவற்றில் இலவசமாக நிறுவிப் பயன்படுத்தலாம்.
# கிம்ப்

## வரலாறு

ஒவ்வொரு மென்பொருள் தயாரிப்புக்கும் ஒரு வரலாறு இருக்கும் அதுபோல கிம்ப் உருவாக்கத்திற்கும் ஒரு வரலாறு இருக்கிறது. ஸ்பென்சர் கிம்பால் மற்றும் பீட்டர் மேட்டிஸ் என்ற இரண்டு நண்பர்களும் ஒரு வரைகலை மென்பொருளுக்கான நிரலை எழுத தீர்மானித்தார்கள். அதில் ஒருவருக்கு வரைகலையில் அனுபவம் இருந்தது. எனவே அவர்களின் இந்த வரைகலை உருவாக்கம் திட்டம் நன்றாக வந்தது. அவர்களை பேராசியர் ஃபார்சித் என்பவர் ஊக்குவித்து, அந்த மென்பொருளில் வரவேண்டிய பிற புதிய வசதிகளை பற்றியும் அவர்களுக்கு விளக்கினார். அது வளர வளர அதற்கு General Image Manipulation Program அல்லது சுருக்கமாக GIMP என அழைத்தனர். இவ்வாறு உருவான கிம்ப் ஜனவரி 1996 இல் முதல் முறையாக பொது வெளியீடாக GIMP பதிப்பு 0.54 வெளியிடப்பட்டது.  
கிம்பில் பிளக்கின் எனப்படும் கூடுதல் இணைப்பு முறைமை பின்பற்றுவதால் மென்பொருள் உருவாக்குபவர்கள் தனித்தனி நிரல்களாக இணைத்து கொள்ளலாம். இது வரையும் பொருட்கள் மற்றும் சேனல் செயல்பாடுகள் போன்ற அடிப்படை செயல்முறையை கொண்டுள்ளது. இவ்வாறு உருவான கிம்ப்பில் சில சிக்கல் இருந்தது, பல ப்ளக்கின் இருப்பதால் அவை ஒன்றை ஒன்று சார்ந்து இருந்தது. எனவே அடிக்கடி க்ராஷ் ஆகியது. எனினும் அதன் பயணம் இனிதாகவே இருந்தது. இதனை உருவாக்கிய அந்த பல்கலை நண்பர்கள் அதன் வெளியிட்டதும் பொது உருவாக்குபவர்களுக்காக ஒரு மின்னஞ்சல் குழுவை உருவாக்கினர். அதாவது அந்த மின்னஞ்சல் குழு உருவாக்க முக்கிய காரணம் அதில் பலர் தங்கள் மறுமொழியை தெரிவிப்பார்கள், அது சம்பந்தமான சந்தேகங்களை கேட்பார்கள், அதனை மேம்படுத்துவதற்கான வழியை சொல்லுவார்கள் என்பதே அதன் நோக்கமாகும்.  
ஆனால் அந்த மின்னஞ்சல் குழுவால் பல சிக்கல் ஏற்பட்டது. அதன் பயனர்கள் மற்றும் உருவாக்குபவர்களுக்கிடையே சில சம்பந்தமில்லாத வினாக்கள் எழுந்தன. எனவே 1996 ஆம் ஆண்டு ஜூலை 5 ஆம் தேதி கிம்ப் மின்னஞ்சல் குழு கிம்ப் பயனர் குழு என்றும் கிம்ப் டெவலப்பர் குழு எனவும் பிரிக்கப்பட்டது. இந்த நேரத்தில் கிம்ப் இணைய தளம் உருவாக்கப்பட்டது. கிம்ப் பயனரில் ஒருவர் கிம்பிற்கான கையேட்டை உருவாக்கினார். இவ்வாறு ஒவ்வொரு பதிப்பிலும் மெருகேறி கிம்ப் இன்று 2.4 என்ற பதிப்புக்கு முன்னேறியுள்ளது.
# கிம்ப்

## கிம்பின் வசதிகள்

கிம்ப் மென்பொருளை எடுத்து கொண்டால் அதில் பல வசதிகள் மற்றும் கருவிகள் உள்ளன. கிம்ப்பில் உள்ள கருவிகள் கருவிப்பட்டைகள், மெனு மற்றும் உரையாடல் பெட்டிகள் மூலம் கையாளப்படுகிறது. அதில் ஃபில்டர்கள், ப்ரஷ்கள், தேர்ந்தெடுத்தல், லேயர், மாஸ்கிங் கருவி, வெட்டும் கருவி என பல கருவிகள் உள்ளன. எடுத்துக்காட்டாக பார்த்தால் கிம்ப்பில் 48 ப்ரஷ்கள் உள்ளன. அதே போல நமக்கு வேண்டிய அளவில் நாமே ப்ரஷை உருவாக்கியும் கொள்ளலாம். அந்த ப்ரஷே கடின ஓரமாகவும், மென்மையான ஓரமாகவும், அழிக்கக்கூடியதாகவும், வெவ்வேறு ஒளி அளவிலும் என பல்வேறு முறைகளில் பயன்படுத்தலாம்.
# கிம்ப்

## நிறங்கள்

RGB, HSV, கலர் வீல், CMYK மற்றும் கலவை முறை என பல நிற முறைமைகளை கொண்டுள்ளது. கிம்பில் CMYK கலவைக்கான RGB குறிப்பீடுகளை தன்னகத்தே கொண்டிருக்கவில்லை. இதற்கு மூன்றாம் நபர் கூடுதல் இணைப்புகளையே சார்ந்திருக்க வேண்டியதிருக்கும். மேலும் கிம்ப் க்ரேடியன்டுக்கு துணைபுரிகிறது, இதில் பல வகையான க்ரேடியன்ட் கலவைகளை தன்னகத்தே கொண்டுள்ளது. மேலும் பயனரும் தனக்கு தேவையான க்ரேடியன்ட்டை உருவாக்கி பயன்படுத்தி கொள்ளும் வாய்ப்பும் கொடுக்கப்பட்டுள்ளது.
# கிம்ப்

## தேர்ந்தெடுத்தல் மற்றும் மாஸ்கிங் கருவிகள்

கிம்ப்பில் நீள்சதுர மற்றும் நீளவட்ட தேர்ந்தெடுத்தல், ஃபீரி ஹாண்ட் தேர்ந்தெடுத்தல் நிறத்தால் தேர்ந்தெடுத்தல் போன்றவற்றை செய்யலாம். மேஜிக் வாண்ட் எனப்படும் தேர்ந்தெடுத்தல் கருவி தொடர்ச்சியான பகுதிகளை தேர்ந்தெடுக்க பயன்படுத்தப்படுகிறது. இண்டலிஜெண்ட் சிஸ்சர் (iScissors) கருவி கடினமான நிற மாற்றங்களை குறிப்பதற்கான பகுதிகளுக்கிடையே தானாக பாதைகளை உருவாக்க பயன்படுகிறது.  
கிம்ப் பொதுவாக லேயர்களுக்கு துணைபுரிகிறது. இதில் ஒளிஊடுருவும் லேயரும் அடங்கும். அதாவது இதனை திரையில் காட்டலாம், மறைக்கலாம் அல்லது பகுதி ஒளிஊடுருவுவதாக மாற்றலாம். சேனல்கள் படங்களுக்கு பல்வேறு வகையான நிற ஜாலங்களை கொடுக்கிறது.
# கிம்ப்

## எஃபெக்ட்ஸ், ஸ்கிரிப்ட்ஸ் மற்றும் ஃபில்டர்கள்

கிம்ப்பில் 150 க்கும் மேற்பட்ட எஃபெக்ட்டுகள் மற்றும் ஃபில்டர்கள் இருக்கின்றன. அவற்றில் Drop Shadow, Blur, Motion blur மற்றும் Noise போன்றவையும் அடங்கும். இவற்றில் ஸ்கிரிப்ட் என்று எடுத்து கொண்டால், அவை தானாக கிம்ப் பணிகளை செய்ய எழுதப்படும் ஒரு கட்டளை மொழியாகும். Script-Fu என்பது கிம்ப் தன்னகத்தே கொண்ட ஸ்கிரிப்ட் ஆகும். மேலும் Perl, Python அல்லது TCLம் வெளியிலிருந்து பயன்படுத்தப்படுகிறது.
# கிம்ப்

## துணைபுரியும் கோப்பு வகை

கிம்ப் பல்வேறு வகையான கோப்பு வகைகளுக்கும் துணைபுரிகிறது. அதன் சொந்தமான கோப்பு வகை என எடுத்து கொண்டால் XCF என பெயரிடப்பட்டுள்ளது. இது பிரபலமான பட வகை கோப்புகளான BMP, JPEG, PNG, GIF and TIFF போன்றவற்றை வாசிக்கவும் எழுதவும் செய்கிறது. இது தவிர Autodesk flic அனிமேஷன், Corel Paint Shop Pro படங்கள், மற்றும் Adobe Photoshop ஆவணங்கள் உள்ள கோப்பு வகைகளுக்கும் துணைபுரிகிறது. வேறு துணைபுரியும் வகை என எடுத்து கொண்டால் Postscript வகை ஆவணங்கள், X பிட்மேப் படங்கள், Zsoft PCX போன்றவற்றையும் எடுத்து கொள்ளலாம். இவை தவிர, SVG கோப்புகளின் பாதை விவரங்கள் வாசிக்கவும் எழுதவும் செய்கிறது மற்றும் ICO விண்டோஸ் ஐகான் கோப்புகளையும் ஏற்றுக்கொள்கிறது.  
கிம்ப்பானது PDF கோப்புகளையும் மற்றும் பல டிஜிட்டல் கேமிராக்களின் கேமிரா ரா கோப்புகளையும் இறக்குகிறது. ஆனால் அவற்றை சேமித்து கொள்வதில்லை.
# கிம்ப்

## விநியோகம்

கிம்ப்பின் விநியோகம் GPL உரிமத்தின் கீழ் சுதந்திர மென்பொருளாக அது விநியோகிக்கப்படுகிறது. இதன் இணைய தளம் கம்பைல் செய்யப்பட்ட கிம்பை கொடுக்கவில்லை, அதன் மூலக்குறியீடு மட்டுமே கொடுக்கப்படுகிறது. மேலும் இது பல்வேறு இயக்கத்தளங்கள் (விண்டோஸ், மேக், லினக்ஸ் விநியோகங்கள்) மற்றும் கணினி கட்டமைப்பு போன்றவற்றை சார்ந்தும் தனித்தனியாக கம்பைல் செய்யப்படுகிறது.
# கிம்ப்

## கிம்ப் பதிப்புகள்

கிம்ப்பின் பதிப்பு 0.54 என்ற பதிப்புடன் தொடங்கியது. இது 1996 ஜனவரியில் வெளியிடப்பட்டது. Linux 1.2.13, Solaris 2.4, HP-UX 9.05, மற்றும் SGI IRIX இயக்கத்தளங்களில் மட்டுமே இயங்கியது. இதில் 8, 15, 16 மற்றும் 24 பிட் நிறங்களே துணைபுரிந்தது. மேலும் rgb color, grayscale அல்லது indexed நிறங்களாக படங்கள் பார்க்கப்பட்டன. GIF, JPEG, PNG, TIFF மற்றும் XPM ஆகிய கோப்பு முறைமைகள் துணைபுரிந்தன. ஆரம்பத்தில் இது லினக்ஸ் பயனர்களுக்கு ஒரு பயனுள்ள மென்பொருளாக தோன்றியது. இதற்கு உதவி கையேடுகள் எழுதியவர்களே இதனை பயன்படுத்தினர்.  
அதன் பின் 1997 ஜூன் மாதம் கிம்ப் 0.60 பதிப்பு GNU பொது உரிமத்தின் கீழ் வெளியிடப்பட்டது. இதில் ஏர் பிரஷ், சேனல் செயல்பாடுகள், கலர் பேலட் என்று பல கருவிகளில் மேம்பாடு செய்யப்பட்டது. சில புதிய கருவிகளும் சேர்க்கப்பட்டன.  
கிம்ப் 0.99 வெளியிடப்பட்ட போது கிம்ப் டூல்கிட்டில் ஒரு பெரிய மாற்றம் ஏற்பட்டது. அதாவது GTK என்பது GTK+ என்று மறுபெயரிடப்பட்டது.  
கிம்ப் 1.0 1998 ஆம் ஆண்டு ஜூன் மாதம் வெளியிடப்பட்டது. இந்த வெளியீட்டின் போது கிம்ப் மற்றும் GTK+ ஆகிய இரண்டும் இரு திட்டங்களாக பிரிக்கப்பட்டு தனித்தனி திட்டங்களாக செயல்பட துவங்கின. இந்தப் பதிப்பில் xcf என்று தனக்கென தனியான கோப்பு முறைமையை அறிமுகப்படுத்தப்பட்டது. இந்த xcf கோப்பு முறை லேயர், கைடுகள் மற்றும் தேர்வு செய்தல் போன்றவைக்கு துணைபுரிந்தது. மேலும் கிம்ப் திட்டத்திற்கென ஒரு இணைய தளம் தனியாக துவக்கப்பட்டது. இதனை இன்று classic.gimp.org என்பதில் காணலாம். இதில் ஆரம்ப கையேடுகள் மற்றும் கூடுதல் மூலங்களும் கொடுக்கப்பட்டுள்ளன.  
கிம்ப் 1.2 2000 ஆம் ஆண்டு டிசம்பரில் வெளியிடப்பட்டது. இதில் சர்வதேசமயமாக்கல் விருப்பங்கள், மேம்பட்ட நிறுவல் உரையாடல்கள், பல பிழைத்திருத்தங்கள், சில கூடுதல் இணைப்புகள் மற்றும் நினைவக சிக்கல்களுக்கான தீர்வு என பல புதிய முன்னேற்றங்களை கொண்டிருந்தது.  
கிம்ப் 2.0 2004 மார்ச் மாதத்தில் வெளியிடப்பட்டது. இதில் GTK+ 2 டூல்கிட்டில் பல மாற்றங்கள் செய்யப்பட்டது. இப்போது 2008இல் 2.46 வெளியிடப்பட இருக்கிறது.
# கிம்ப்

## அடோப் போட்டோஷாப்புடன் ஒரு ஒப்பீடு

இன்று அடோப் என்றாலே எல்லோருக்கும் தெரியும். அது ஒரு மிக வலிமையான வரைகலை மென்பொருட்களின் பிராண்ட். இதிலிருக்கும் போட்டோஷாப் மென்பொருளுக்கு மாற்ற சில சமயங்களில் கிம்ப் இருக்கிறது என்று சொல்லலாம்.  
ஆனால் இவற்றுக்கு இடையில் பல வேறுபாடுகள் இருக்கின்றன. எடுத்துக்காட்டாக பார்த்தால், போட்டோஷாப் கிம்ப்பிலுள்ள சில ப்ளக்கின் அல்லது ஸ்கிரிப்ட்களுக்கு ஏற்றதாக இல்லை. அதே போல கிம்ப்பும் பலவற்றுக்கு துணைபுரிவதில்லை அல்லது குறைந்த அளவே துணைபுரிவதாக இருக்கிறது.  
கிம்ப்பின் சொந்த கோப்பு முறைமையான XCF போட்டோஷாப்பினால் துணைபுரிவதில்லை. ஆனால் போட்டோஷாப்பின் சொந்த கோப்பு முறைமையான PSD மற்றும் பிற கோப்பு முறைமைகளும் கிம்பால் துணைபுரிகிறது. மேலும் கருவிகள் என எடுத்துக்கொண்டால் இரண்டுக்கும் இடையே பல கருவிகள் ஒரே மாதிரியான வேலையை செய்கிறது. சிலவற்றுக்கு பெயர் மட்டும் வேறுபடுகிறது.  
கிம்ப்பும் போட்டோஷாப்பும் அவற்றின் நிற மேலாண்மை வசதிகளில் வேறுபடுகின்றன. போட்டோஷாம் 16, 32 பிட் மற்றும் Pantone நிற முறைமை அல்லது ஸ்பாட் நிறங்கள் மற்றும் CMYK, CIE XYZ போன்றவற்றுக்கு துணைபுரிகிறது. ஆனால் கிம்ப் Pantoneக்கு சில சட்டரீதியான பிரச்சனைகளால் துணைபுரிவதில்லை மற்றும் இது அடிப்படை CMYKக்கு துணைபுரிகிறது.  
மேலும், போட்டோஷாப்பால் துணைபுரியும் பல கருவிகள் மற்றும் வசதிகளுக்கு கிம்ப் துணைபுரிவதில்லை. லேயர்களை ஒழுங்குப்படுத்தல் (இங்கு லேயர்கள் ஃபில்டர்கள் போல செயல்படுகிறது), லேயர் பாணிகள், டெக்ஸ் பிளிண்டிங் (நிழலிடுதல் மற்றும் ஒளிர்தல்), ஹிஸ்டர் ப்ரஷ் கருவி, லேயர் சாளரத்தில் கோப்புறைகள் என பல வசதிகள் கிம்ப்பில் இல்லை.
# பிளெண்டர் (மென்பொருள்)

**பிளெண்டர்** (*Blender*) என்பது ஒரு சுதந்திரமான முப்பரிமாண (3D) வரைகலை மென்பொருள். இது Microsoft Windows, Mac OS X, Linux, IRIX, Solaris, NetBSD, FreeBSD, OpenBSD போன்ற இயக்கத்தளங்களில் பயன்படுத்தக்கூடிய விதமாக வடிவமைக்கப்பட்டு ஜிஎன்யு உரிமத்தின் கீழ் பதிவு செய்யப்பட்டுள்ளது. மேலும் இது மேலே குறிப்பிட்ட அனிமேஷன் மென்பொருட்கள் கொண்டுள்ள வசதிகள் அனைத்தையும் பெரும்பாலும் கொண்டிருக்கிறது.
# பிளெண்டர் (மென்பொருள்)

## வரலாறு

ஒவ்வொரு மென்பொருள் உருவாக்கத்திற்கு ஒரு வரலாறு இருப்பது போல பிளெண்டர் உருவாக்கத்திற்கும் ஒரு வரலாறு இருக்கிறது.  
பிளெண்டர் முதலில் ஒரு டச்சு அனிமேஷன் ஸ்டுடியோவான NeoGeo மற்றும் Not a Number Technologies (NaN) ஆகியவற்றுக்கு அதன் உள்வேலைகளை செய்ய பயன்படும் மென்பொருளாக உருபெற்றது. இது ஆரம்பத்தில் டன் ரொசான்டால் என்பவரால் நிர்வகிக்கப்பட்டது. “ப்ளண்டர்” என்ற பெயர் பேபி என்ற ஆல்பத்திலுள்ள ஒரு பாடலின் மூலம் வைக்கப்பட்டது.  
1998 ஆம் ஆண்டு ரொசான்டால் NaN என்ற நிறுவனம் நிறுவப்பட்டு இந்த மென்பொருள் விநியோகிக்கப்பட்டது. 2002 வரை இந்த மென்பொருள் ஷேர்வேர் மூலம் விநியோகிக்கப்பட்டது. அதன் பின் 2002இல் இது ஜிஎன்யு பொது உரிமத்தின் கீழ் வெளியிட அறிவுறுத்தப்பட்டது. எனவே அதற்காக நிதி திரட்டும் பணி தொடங்கப்பட்டு 2002 செப்டம்பர் 2 ஆம் தேதியில் போதிய நிதி திரட்டப்பட்டு, அதன் மூலக்குறியீடு பொது பயன்பாட்டிற்கு வெளியிடப்பட்டது. இப்போது ப்ளெண்டர் ஒரு திறந்த நிரல் இலவச மென்பொருளாகும். இது ப்ளிண்டர் அமைப்பு என்பதின் கீழ் கண்காணிக்கப்பட்டு, வழிநடத்தப்படுகிறது.  
ஆரம்பித்தில் ப்ளிண்டர் இரட்டை உரிமத்தில் பதிவு செய்யப்பட்டது. அதாவது இதில் மூலக்குறியீடுகளை கொடுக்க வேண்டும் என்று தேவையில்லை, ஆனால் ப்ளிண்டர் அமைப்புக்கு பணம் செலுத்தி அதனை பெற்று கொள்ளும்படி இருந்தது. ஆனால் 2005இல் கைவிடப்பட்டு, இப்போது ஜிஎன்யு ஜிபிஎல் உரிமத்தின் கீழ் மட்டும் கிடைக்கிறது.
# பிளெண்டர் (மென்பொருள்)

## சேவை

பிளெண்டரின் 2.44 பதிப்பு மட்டும் 8 லட்சம் முறை பதிவிறக்கப்பட்டுள்ளது. மேலும் இந்த மென்பொருளை பயன்படுத்துவதற்கு இதன் கம்யூனிட்டி கையேடுகள் மூலம் பல பயனர்கள் கற்றுக் கொள்கிறார்கள். மேலும் தங்களுக்கான சந்தேகங்களை ஃபோரம்களிலும் விவாதித்து அறிந்து கொள்கிறார்கள்.  
மேலும் பல இணைய தளங்களும் இதற்கான உதவிகளை வழங்கி வருகின்றன. ப்ளெண்டர் ஆர்ட் இதழ் தன் இணையதளத்தில் இதற்கான கட்டுரைகளை வழங்குகிறது. இந்த இதழை (www.blenderart.org) இலவசமாகவே நாம் பதிவிறக்கிக்கொள்ளலாம். உங்களுக்கு மேலும் இதனை பற்றிய தகவலை மேலே குறிப்பிட்ட இணைய தளத்திற்குச் சென்று பார்த்து பயனடையுங்கள்.
# பிளெண்டர் (மென்பொருள்)

## ஊடங்களில் ப்ளிண்டரின் பயன்

ப்ளிண்டர் மென்பொருளை பற்றி தொழில்நுட்ப வாயிலாக பார்ப்பதை விட முதலில் அது பொது பயனில் எவ்வாறு பயன்படுத்தப்பட்டிருக்கிறது என்ற ரீதியில் பார்த்தால் இன்னும் சில விஷயங்களை அதில் நாம் கற்றுக் கொள்ளலாம்.  
NeoGeo என்ற நிறுவனத்தில் உருவாக்கப்பட்ட ஒரு கருவியே இந்த ப்ளிண்டர் ஆகும். இங்கு அது வேலை செய்ததோ இல்லையோ அந்த மென்பொருள் மூலம் முதலில் பயன்படுத்தப்பட்டது ஸ்பைடர்மேன் 2 படத்தில் தான். இந்த படத்தில் சில சிறிய அனிமேஷன்கள் மற்றும் படத்திற்கு தேவையான ஸ்டோரிபோர்ட்டிலும் இது பயன்படுத்தப்பட்டது.  
இந்த படத்தில் பணியாற்றிய ஆண்டனி என்ற அனிமேஷன் வித்துவான் இந்த மென்பொருளை பயன்படுத்தி ஸ்டோரி போர்டை மிகவும் கவர்ச்சிகரமாக உருவாக்கி, சில மோஷன் ஷாட்களை இந்த மென்பொருளை பயன்படுத்தியே பயன்படுத்தியதாக கூறினார்.  
அடுத்து Friday or Another day என்ற படம் இதில் பல சிறப்பு எஃபைக்ட்டுகளை ப்ளிண்டர் மூலம் செய்தனர் மேலும் இந்த படம் முழுவதும் லினக்ஸ் இயக்கத்தளத்திலேயே முழுவதும் தயாரிக்கப்பட்டது. (இதுபோல லினக்ஸ் இயக்கத்தளத்திலேயே முழுவதும் தயாரிக்கப்பட்டு சமீபத்தில் வெளியான படம் Ku fu panda ஆகும்) இந்த படம் லோகார்னோ சர்வதேச திரைப்பட விழாவில் ஒரு பரிசு பெற்றது.  
இதுபோல ஹிஸ்டரி சேனல் என்ற தொலைக்காட்சியில் பல நிகழ்ச்சிகள் இந்த ப்ளிண்டர் மூலம் தான் தயாரிக்கப்பட்டு வருகிறது என்பது ஒரு சிறப்பு செய்தியாகும்.
# பிளெண்டர் (மென்பொருள்)

## திரைப்படங்கள்

2005 ஆம் ஆண்டு சில ப்ளிண்டர் கலைஞர்கள் மற்றும் வல்லுநர்கள் ஒரு குறும்பட தயாரிக்க எண்ணி அதில் மூழ்கினர். இந்த திட்டத்தின் பெயர் ஆரஞ்சு மூவி திட்டமாகும். அதன் விளைவாக 2006 ஆம் ஆண்டு மார்ச் மாதம் Elephant dream என்ற குறும்படம் தயாரானது. 10.54 நிமிடங்கள் அளவில் இந்த படம் உருவானது. இந்த படம் தயாரிக்கப்பட்டதன் நோக்கம் என்னவெனில் சுதந்திர மென்பொருட்கள் மூலமும் நல்ல அனிமேஷன் படங்களை நம்மால் தயாரிக்க முடியும் என்பதைக் காட்டுவதற்கே ஆகும்.  
இந்த படம் கிரியேட்டிவ் காமன்ஸ் உரிமத்தின் கீழ் வெளியிடப்பட்டது. இதனை ஆரஞ்சு திட்ட இணையத்தளத்திலிருந்து இலவசமாக பதிவிறக்கம் செய்து கொள்ளலாம்.  
மேலும் சில படங்கள் ப்ளிண்டர் மென்பொருள் மூலம் உருவாகி கொண்டிருக்கின்றன. அவை பின்வருமாறு கொடுக்கப்பட்டுள்ளது.
- Plumíferos – இது தற்போது அர்ஜென்டினாவிலுள்ள மனோஸ் டிஜிட்டல்ஸ் அனிமேஷன் ஸ்டூடியோவில் தயாராகி வருகிறது.
- Big Buck Bunny – பீச் திட்டம் என்ற பெயரில் அக்டோபர் 2007 துவக்கப்பட்ட இந்த திட்டம் சிறப்பாக நடைபெற்று வருகிறது.
- Yo Frankie! - அப்ரிகோட் திட்டம் என்ற பெயரில் தயாரிக்கப்பட்டு வந்த இந்த படம், இந்த வருடம் ஆகஸ்ட் மாதமே வர வேண்டியது ஆனால் சில பல காரணங்களால் இதன் பணி முடித்தல் நீட்டிக்கப்பட்டுள்ளது. இது விளையாட்டு அடிப்படையான கேரக்டர்களை கொண்டுள்ளது.
# தாக்குதல் மரைகுழல் துப்பாக்கி

,இதுவே உலகில் அதிக அளவில் பயன்படுத்தப்படும் தாக்குதல் சுடுகலன்]]  
**தாக்குதல் நீள் துப்பாக்கி** (*Assault Rifile*), தாக்குதல் துப்பாக்கியான இந்தவகைத் துப்பாக்கிகளில் அதிக பயன்பாட்டில் இருப்பது ஏகே-47 வகை சுடுகலன்கள் தான் அதிகமாகப் பயன்படுத்தப்படுகிறது. இவ்வகை சுடுகலன்கள் பல தோட்டாக்களை வெளிப்படுத்தும் எந்திர சுடுகலனாகவும் அல்லது ஒரு நேரத்தில் ஒரேயொரு தோட்டாவை வெளிப்படுத்தும் வகை சுடுகலன் என இருவகையாகப் பயன்படுத்தப்படுகிறது. காலாட்படையின் நிரந்தர படைக்கலனாக பல நாட்டு இராணுவத்தில் பயன்பாட்டில் இருந்துவருகின்றது. இரண்டாம் உலகப்போரிலும் எம்-1 காரண்ட் வகை சுடுகலன்கள் பயன்படுத்தப்பட்டன அவை சற்று பெரியதாகவும் சற்று கடினமானவையாகவும் இருந்தன. தற்பொழுது கையாள்வதற்கு மிகவும் எளிதானவைகளாக தயாரிக்கப்பட்டு பயன்படுத்தப்பட்டு வருகின்றன. ஏகே-47, எம்-16 போன்றவை சில தாக்குதல் சுடுகலன்களுக்கு உதாரணமாகக் கூறலாம்.
# வெண்கழுத்துக் காக்கை

**வெண்கழுத்துக் காக்கை** அல்லது சுவாகிலி மொழியில் **குங்குரு** என்று அழைக்கப்படும் காக்கை அண்டங்காக்கையைப் போல் கரிய பெரிய காக்கை. இதன் கழுத்திலும், தோள் தொண்டைப் பகுதியிலும் வெண்ணிறப் பட்டை உண்டு. இதன் அலகு தடித்து இருக்கும். அலகின் நுனியிலும் வெண்ணிறம் உண்டு. குங்குரு ஏறத்தாழ 50-54 செமீ நீளம் உடைய பறவை. இது பறக்கும் பொழுது இறக்கை அடிப்பதால் உசு உசு என்று ஒலி எழுப்புகின்றது. இப்பறவையின் அறிவியற் பெயர் *கோர்வசு ஆல்பிக்கோலிசு *Corvus albicollis* என்பதாகும்.*
வில் மட்டுமே காணப்படுகின்றது]]  
இது பெரும்பாலும் கிழக்கு, தென் ஆப்பிரிக்காவில் திறந்த புல் வெளிகளிலும், மலைகளிலும் காணப்படுகின்றது. பெரும்பாலும் கிழக்கு தென் ஆப்பிரிக்க மலைப்பகுதிகளில் காணப்படுவதால் இதனை வெண்கழுத்து மலை காக்கை என்றும் கூறலாம். மலைகளில் 4600 மீ உயரம் வரையிலும் காணப்படுகின்றது. இதன் இறைச்சியில் ஒரு நச்சுத் தன்மை உள்ளதால் இப்பறவை உண்ணப்படுவதில்லை என்று கிழக்கு ஆப்பிரிக்காவின் மக்கள் கூறுகின்றனர்.  
இப்பறவை எல்லாம் உண்ணிகள் வகையைச் சேர்ந்தது. விதை, தானியம், நிலக்கடலை, மற்றும் இறந்த விலங்குகள் பூச்சிகள், சிறு ஊர்வன ஆகிய யாவற்றையும் உண்ணும். ஆமைகளையும் உண்ணும் என்று சிலர் கூறுகின்றார்கள்.  
இதன் கூடுகள் பெரும்பாலும், உயரமான பாறைகளின் இடுக்குகளில் இருக்கும், ஆனால் சில நேரங்களில் இதன் கூடுகள் மரத்திலும் இருக்கும். கூட்டில் வழக்கமாக 3-5 முட்டைகள் இடும்.  
இதன் கூவல் அண்டங்காக்கை போல இருந்தாலும் சற்று வேறாக ஒலிக்கும். காற்றொலி அதிகமாக இருக்கும்.
# வெண்கழுத்துக் காக்கை

## ஒளிப்பட இணைப்புகள்

- வெண்கழுத்து காக்கை
# வெண்கழுத்துக் காக்கை

## நிகழ்பட இணைப்புகள்

- வெண்கழுத்துக் காக்கை பற்றிய நிகழ்படங்கள் பறவை பற்றிய இணையத் திரட்டி (Internet Bird Collection) பக்கத்தில்.
# வெண்கழுத்துக் காக்கை

## மேற்கோள்களும் குறிப்புகளும்

- Database entry includes justification for why this species is of least concern
# மூக்குக் கொம்பன்

## உயரின வகைப்பாடும் பெயரும்

மூக்குக்கொம்பனை ஆங்கிலத்தில் *ரைனோசெரசு* "rhinoceros" என்று அழைக்கின்றனர். இது கிரேக்கச் சொல்லாகிய ῤινόκερως (ரைனோகெரசு) என்பதில் இருந்து பெற்றது. செவ்வியல் கிரேக்க மொழியில் ῥινός (ரைனோசு, *rhinos*) என்றால் மூக்கு என்று பொருள். ', κέρας (*கெராசு*, *keras*), என்றால் கொம்பு என்று பொருள் எனவே மூக்குக்கொம்பன் என்று பொருள்படும் ரைனோகெரசு என்பது ரைனோசெரசு என்று வழங்குகின்றது. ஆங்கிலத்தில் பன்மைச்சொல் வடிவம் *ரைனோசெர்ட்டி* என்பதாகும்.
# மூக்குக் கொம்பன்

## உயரின வகைப்பாடும் பெயரும்

#### "வெள்ளை" மூக்குக்கொம்பன்

. உண்மையில் இது சாம்பல் நிறமுடையது. ஆப்பிரிக்கான மொழியில் பரந்த அல்லது விரிந்த என்னும் பொருள் படும் wyd ன்னும் சொல்லைத் தவறுதலாக white (வெள்ளை) என்று உணர்ந்ததால் ஏற்பட்ட குழப்பத்தால் வெள்ளை மூக்குக்கொம்பன் என்று அழைக்க நேர்ந்தது. கறுப்பு மூக்குக்கொம்பனின் வாயின் உதடுகள் சற்று குவிந்து இருக்கும். "வெள்ளை" மூக்குக்கொம்பனின் வாயின் உதடுகள் அகலமாக இருக்கும்.இரண்டாவது மூக்குக்கொம்பு குட்டையாக இருப்பதையும் படத்தில் காணலாம்]]  
யானைக்கு அடுத்தபடியாக, வெள்ளை மூக்குக்கொம்பனும், இந்திய காண்டாமிருகமும், நீர்யானையும் உலகிலேயே எடை மிகுந்த தரை விலங்குகள். வெள்ளை மூக்குக்கொம்பனில் இரண்டு உள் இனங்கள் உள்ளன. தென் ஆப்பிரிக்காவில் பெருமளவு உள்ள தென் வெள்ளை காண்டாமிருகம் (*Ceratotherium simum simum*) வகையில் இன்று ஏறத்தாழ 14,500 விலங்குகள் உள்ளன. மிக இக்கட்டான அளவு அருகிவிட்ட வட வெள்ளை காண்டாமிருகம் (*Ceratotherium simum cottoni*) இன்று (சூன் 2008) மொத்தம் நான்குதான் உலகில் உள்ளன.  
வெள்ளை காண்டாமிருகம் பெரிய உடலும் சிறிய கழுத்தும், பெரிய முகமும் பரந்த நெஞ்சுப்பகுதியும் கொண்ட பெரும் விலங்கு. இதன் எடை 3000 கிகி (6000 பவுண்டு) மீறக்கூடியது. 4,500 கிகி (10,000 பவுண்டு) எடையுடைய விலங்கும் வரலாற்றில் பதிவாகி உள்ளது.. முன்னுள்ள கொம்பின் நீளம் ஏறத்தாழ 90 செமீ இருக்கும், ஆனால் 150 செமீ கூட இருக்கக்கூடும். இரண்டாவது கொம்பு பெரும்பாலும் சிறியதாக இருக்கும். இம் மூக்குக்கொம்பனின் உடல் சாம்பல் நிறம் முதல் வெளிறிய பழுப்பு/மஞ்சள் நிறம் வரை வேறுபாடு கொண்டது. உடலில் மயிர் ஏதும் இருப்பதில்லை. வாலிலும், காது மடலின் ஓரத்திலும் முடியிருக்கும். இதன் வாய் அகலமாக இருக்கும். முதுகில் சற்றே திமில் போன்ற உயர்ச்சி இருக்கும்.
# மூக்குக் கொம்பன்

## கறுப்பு மூக்குக்கொம்பன்

நிறத்தால் வெள்ளை மூக்குக்கொம்பனை ஒத்ததே.]]  
கறுப்பு மூக்குக்கொம்பனில் (Diceros bicornis) நான்கு உள்ளினங்கள் உள்ளன: (1) தெற்கு-நடுப்பகுதி உள்ளினம்(Diceros bicornis minor) - இவ்வகை அதிக எண்ணிக்கையில் நடு தான்சானியாவில் இருந்து தெற்கே சாம்பியா, சிம்பாப்வே, மொசாம்பிக் முதல் தென் ஆப்பிரிக்காவின் வடக்கு கிழக்கு பகுதிகளின் காணப்பட்டன, (2) தெற்கு-மேற்கு உள்ளினினம் (Diceros bicornis bicornis) -இவை நமீபியா, தென் அங்கோலா, மேற்கு போட்சுவானா, தென் ஆப்பிரிக்காவின் மேற்குப்பகுதி ஆகிய இடங்களில் உள்ள வறண்ட அல்லது சிறிது வறண்ட சவான்னா பகுதிகளில் காணப்படுகின்றன; (3) கிழக்கு ஆப்பிரிக்க உள்ளினம் (Diceros bicornis michaeli) இவை பெரும்பாலும் தான்சானியாவில் காணப்படுகின்றன; (4) மேற்கு ஆப்பிரிக்க உள்ளினம் (Diceros bicornis longipes) - இவ்வகை ஏறாத்தாழ அற்றுவிட்டதாக தற்காலிகமாக 2006 இல் அறிவிக்கபட்டுள்ளது. வெறு 8 விலங்குகள் மட்டும் தனி வளர்ப்பில் உள்ளன  
வளர்ந்த கறுப்பு மூக்குக்கொம்பன் அதன் தோள்பட்டைவரை 147–160&nbsp;செமீ (57.9–63 அங்குலம்) உயரம் இருக்கும். இதன் நீளம் 3.3-3.6 மீ (10.8–11.8 அடி) இருக்கும்.  
முழு வளர்ச்சி அடைந்த விலங்கு 800 முதல் 1400&nbsp;கிலோ கிராம் (1,760 to 3,080 பவுண்டு) எடை இருக்கும், விதிவிலக்காக சில 1820&nbsp; கிலோ கிராம் (4,000 பவுண்டு) வரையிலும் காணப்படும், பெண் விலங்குகள் ஆணைவிட எடை குறைவாக இருக்கும். இரண்டு மூக்குக்கொம்புகளும் கெரட்டின் அல்லது நகமியம் என்னும் பொருளால் ஆனது. இரண்டு கொம்புகளில் பெரியதாக உள்லது மூக்கின் நுனிப்பகுதியில் இருக்கும். இவை பொதுவாக 50&nbsp;செமீ நீளம் கொண்டதாக இரூக்கும். கறுப்பு மூக்குக்கொம்பன் "வெள்ளை" மூக்குக்கொம்பனைவிட சிறியதாக இருக்கும். கறுப்பு மூக்குக்கொம்பனின் வாயின் முன் பகுதி சற்று குவிந்து கூர்மையாக இருக்கும். இது இலைகளையும் கொப்புகளையும் பற்றி உண்ணுவதற்கு உதவியாக இருக்கும் படி உள்ளது.
# மூக்குக் கொம்பன்

## கறுப்பு மூக்குக்கொம்பன்

#### இந்திய மூக்குக்கொம்பன்

வின் மேற்கு உஃகான் பேரரசின் (Western Han) காலத்திய, மூக்குக்கொம்பனின் வெண்கலச் சிலை. இதன் முதுகின் ஒரு இருக்கை இருப்பதும் நோக்கத்தக்கது.]]  
**இந்திய காண்டாமிருகம்** அல்லது **இந்திய மூக்குக்கொம்பன்** என்பது இந்தியாவின் வடகிழக்கு பகுதியிலும், நேப்பாளத்திலும், பூட்டானின் சில பகுதிகளிலும் காணப்படுகின்றது. இது இமயமலையின் அடிவாரத்தில் உள்ள புல்வெளிகள் மற்றும் அதை அடுத்துள்ள காடுகளில் வாழ்கின்றது. ஐரோப்பியர்கள் முதன்முதலில் அறிந்த மூக்குக்கொம்பன் இந்திய காண்டாமிருகம் ஆகும். இவ்வகையின் மூதாதைய மூக்குக்கொம்பன் முன் இயோசீன் காலத்தில் ஒற்றைப்படைக் குளம்பிகளிடம் இருந்து பிரிந்து படிவளர்ச்சி அடைந்தது. தற்போது உலகிலுள்ள மூக்குக்கொம்பன்களிலேயே உடலளவில் மிகப்பெரிய இரண்டு வகைகளில் இந்திய காண்டாமிருகமும் ஒன்றாகும். அதிக அளவாக ஆணின் தோள்பட்டையின் உயரம் சுமார் 180 செ.மீ வரை இருக்கும். சராசரி ஆணின் உயரம் 170 செ.மீ சுற்றளவு 335 செ.மீ ஆகும். இவ்விலங்கின் வெளிப்புறம் கடினமான தோலினால் பல மடிப்புகளைக் கொண்டதாகும். தோலின் புறநிறம் பழுப்பு நிறத்திலும் மடிப்புகளுக்கிடையே வெளிறிய சிவப்பு நிறத்திலும் காணப்படும்.  
நன்கு வளர்ந்த ஆண் பெண்னை விடக் கூடுதல் எடையைக் கொண்டிருக்கும். ஆண் 2200 முதல் 3000 கிலோ வரையும் பெண் 1600 கிலோ எடையில் இருக்கும். மிக அதிக அளவாக 3500 கிலோ எடையுள்ள விலங்கு ஒன்று காணப்பட்டதாக தரவுகள் உள்ளன. இதன் கொம்பு கெராட்டின் எனப்படும் நகமியம் என்றழைக்கப்படும் பொருளாளால் ஆனதாகும். கன்றுகள் பிறந்து ஆறு ஆண்டுகளுக்கு பிறகு அவற்றின் கொம்புகள் வெளிப்படும். பெரும்பாலான வயதுவந்த விலங்குகளுக்கு கொம்பு ஏறத்தாழ 25 செ. மீ நீளம் வளரும்  
இந்திய மூக்குக்கொம்பன் மணிக்கு 40 கி.மீ விரைவில் ஓடக்கூடிய திறன் படைத்ததாகும். இந்த விலங்கு மிகக் கூர்மையான மோப்பத் திறனும் கேட்கும் திறனைப் கொண்டது, ஆனால் இதன் பார்வைத் திறன் மிகக் குறைவாகும். இவை பெரும்பாலும் தனித்து வாழும் இயல்பைக் கொண்டதாயினும் குட்டி ஈன்றபின் குட்டி தாயுடனே இருக்கும், இனப்பெருக்கம் செய்யும் பிணைகளும் ஒன்றாகவே இருக்கும்.
# மூக்குக் கொம்பன்

## கறுப்பு மூக்குக்கொம்பன்

### உணவு

இவ்விலங்கு புல், இலை, பழங்கள் மற்றும் நீர்ச்செடிகளைத் உண்கிறது. இவை காலை, மாலை நேரங்களில் மேயும். இதன் முகத்தின் மேல்முகட்டையை வைத்து புதர்களில் உள்ள புற்களை மடக்கி பின் மென்று தின்னும் பழக்கத்தைக் கொண்டதாகும்.
# மூக்குக் கொம்பன்

## கறுப்பு மூக்குக்கொம்பன்

### உணவு

#### சுமத்ரா காண்டாமிருகம்

|]]
|]]
# மூக்குக் கொம்பன்

## வரலாற்றில் உள்ள பதிவுகள்

வின் மர அச்சுப்படம் 1515.]]  
ஆபிரெஃக்ட் டியூரே மூக்குக்கொம்பனின் படத்துக்கான மர அச்சு ஒன்றை 1515 இல் செதுக்கினார். இது புகழ் பெற்ற ஓர் படிவம். இவர் இவ் விலங்கைப் பார்க்க வாய்ப்பு இல்லாமலே செதுக்கியது குறிப்பிடத்தகுந்தாகும். இதனால் இதில் காட்டப்பட்டுள்ள படம் துல்லியமானதல்ல. இதேவேளை மலேசியா இந்தியா போன்ற நாடுகளில் காண்டாமிருகம் நெருப்பைக் கண்டால் அதை அணைத்துவிட்டுச் செல்தாகக் கூறப்பட்டது. ஆயினும் இது சம்பந்தமாக அண்மைய தகவல்கள் எதுவம் பதிவுசெய்யப்படவில்லை. பிரபல ஆங்கிலத் திரைப்படமான கோட்ஸ் மஸ்ட் பி கேரேசி எனும் திரைப்படத்திலும் இவ்வாறு காண்டாமிருகம் நெருப்பை அணைப்பது போன்ற காட்சி அமைப்புகள் இருக்கின்றமை குறிப்பிடத்தக்கது.
in Villa Romana del Casale, an archeological site near Piazza Armerina in சிசிலி, இத்தாலி]]
, கேம்பிரிஜ், மாசசூசெட்ஸ்.]]
# விக்கிப்பீடியா:முதற்பக்கக் கட்டுரைகள்/மார்ச் 1, 2009

**மின்னோட்டம்** என்பது ஒரு குறிப்பிட்ட குறுக்கு வெட்டுப் பரப்பை நொடிக்கு எவ்வளவு மின்மம் கடக்கின்றது என்பதன் விரைவு அளவு ஆகும். எனவே மின்மம் கடக்கும் கால விகிதம் மின்னோட்டம். மின்னோட்டம் ஒரே திசையில் பாய்ந்தால் அது நேர் மின்னோட்டம். மின்னோட்டம் முன்னும் பின்னுமாக மாறி மாறி ஓடினால் அது மாறு மின்னோட்டம். மின்னோட்டத்தின் அலகு ஆம்பியர்.  
---  
**கேடலான் எண்கள்** (Catalan numbers) என்ற கருத்து 1830ம் ஆண்டு யுஜீன் கேடலான் (1814-1894) என்பவர் எழுதின ஒரு ஆய்வுக் கட்டுரையிலிருந்து தொடங்கியது. பற்பல எண்ணிக்கைப் பிரச்சினைகளில் அது திரும்பத் திரும்ப வருவதைப் பார்க்கலாம். அதனாலேயே சேர்வியலில் இது ஒரு முக்கிய அத்தியாயமாக நிலைபெற்றுவிட்டது. ஒரு தொடர்வரிசையாக வரும் இந்த எண்களின் n –வது எண்ணுக்கு C<sub>n</sub> என்ற குறியீடு பயன்படுத்தப்படுகிறது. இதனுடைய மதிப்பு  
:<math>\frac{1}{n}\binom{2n-2}{n-1}</math>.அதாவது, <math>\frac{(2n-2)!}{n!(n-1)!}</math>  
ஆகையால்
C<sub>2</sub> =1; C<sub>3</sub> = 2; C<sub>4</sub> =5; C<sub>5</sub> = 14, C<sub>6</sub> = 42 .....  
C<sub>1</sub> ஐ 1 என்று எடுத்துக்கொள்வது வழக்கம்
# பூலான் தேவி

**பூலான் தேவி** (*Phoolan Devi*, ஆகத்து 10, 1963 - சூலை 25, 2001), **கொள்ளையரசி** அல்லது **பண்டிட் குயின்** என்று பலராலும் அழைக்கப்படும் இந்தியாவின் பிரபலக் கொள்ளைக்காரி பின்னாளில் அரசியல்வாதியுமாக அறியப்படுகிறார்.
# பூலான் தேவி

## பிறப்பும் இளமையும்

பூலான்தேவி உத்தரபிரதேச மாநிலத்தின் சம்பல் பள்ளத்தாக்கின் ஜலான் மாவட்டத்தில் இருக்கும் ஜோர்கி கபர்வா என்ற கிராமத்தில் 1963 ஆம் ஆண்டு ஆகத்து 10 அன்று பிறந்தார். மல்லா எனப்படும் மிகவும் ஒடுக்கப்பட்ட குடும்பத்தைச் சேர்ந்தவர். தந்தை பெயர் தேவி தின் மல்லா; தாயார் பெயர் மூலா. பூலான்தேவி நான்காவதாகப் பிறந்த பெண் குழந்தை. ஏழையான இவர்களின் குடும்பம் படகோட்டி பிழைத்து வந்தது. பூலான்தேவிக்கு 4 சகோதரிகள். 11 வயதில் பூலான் தேவிக்கு திருமணம் நடந்தது. கணவன் பெயர் புட்டிலால். பூலான்தேவியை விட 20 வயது மூத்தவன். ஏற்கெனவே 2 பெண்களைத் திருமணம் செய்தவன்.  
திருமணம் ஆன பெண், வயது வரும் வரை பெற்றோர் கண்காணிப்பில் இருப்பது வழக்கம். அதன்படியே முதலில் பூலான்தேவி தாய் வீட்டில் இருந்தார். ஆனால் கணவனோ அவளை வலுக்கட்டாயமாக அழைத்துச் சென்று பல முறை பலாத்காரம் செய்து, மிகவும் கொடுமைப்படுத்தினார். முடிவில் பூலான்தேவி பெற்றோர் வீட்டில் குடிபுகுந்தார். இதனால் பூலான்தேவியை கைவிட்டு புட்டிலால் வேறு ஒரு பெண்ணை திருமணம் செய்து கொண்டான். சிறிது காலம் பெற்றோர் வீட்டில் மகிழ்ச்சியாக இருந்த பூலான்தேவிக்கு அங்கும் நிம்மதி பறிபோனது.
# பூலான் தேவி

## சம்பல் கொள்ளைக்காரி

இவர் உத்தரப்பிரதேசத்தின் தாழ்த்தப்பட்ட ** மல்லா** இனப்பிரிவைச்சார்ந்தவர். அவ்வூரில் உயர்சாதிப் பிரிவினர்க்கும் தாழ்த்தப்பட்ட சாதிப் பிரிவினர்க்கும் இடையேயான சாதி வேற்றுமை காராணமாகவும், அவர்களின் இழி செயல்களினாலும் கொள்ளைக்காரியாக மாறினார்.  
பூலான்தேவியின் உறவினரான (மாமா) மையாதீன் என்பவன் பல வழிகளிலும் தொல்லை கொடுத்து வந்தான். ஒருநாள் அந்த கிராமத்தின் பணக்கார வகுப்பினர் பூலான் தேவியின் கற்பை அவளது பெற்றோர்கள் எதிரிலேயே சூறையாடினார்கள். வாழ்க்கையில் வெறுப்படைந்த பூலான் தேவி தனது சகோதரிகளுடன் ஊரைவிட்டே ஓடினாள்.  
அவளுடைய பெற்றோரை காவலர் கைது செய்து சிறையில் அடைத்தனர். ஆனாலும் மாமன், பழி தீர்க்கும் படலத்தை கைவிடவில்லை. கொள்ளைக்காரர்களுடன் பூலான்தேவிக்கு தொடர்பு இருப்பதாக கிராம மக்களை தூண்டிவிட்டு புகார் செய்தான். இதனால் காவல் பிடியில் பூலான்தேவி சிக்கினாள். சட்டம், நீதியை பாதுகாக்க வேண்டியகாவல் துறையினர் பூலான்தேவியிடம் நெறிமுறை தவறி நடந்தனர். கற்புக்கு மீண்டும் களங்கம் விளைவித்தனர். பிறகு பூலான்தேவி கிராமவாசிகள் உதவியுடன் காட்டுக்குள் தப்பித்துச் சென்றாள். விக்ரம் மல்லாவை கொன்றவர்களை பழிக்குப்பழி வாங்க பூலான்தேவி, மான்சிங் என்ற கொள்ளைக்காரனுடன் இணைந்து ஒரு புதிய கொள்ளைக் கூட்டத்தை உருவாக்கினாள். தன்னை சித்தரவதைக்கு உள்ளாக்கிய தாக்கூர் சமூகத்தினர் 22 பேரை பேமாய் கிராமத்தில் 1981 ஆம் ஆண்டு பிப்ரவரி 14 ஆம் தேதி சுட்டுக் கொலை செய்தார். இந்த கொலை சம்பவம் பற்றிய செய்தி நாடு முழுவதும் பரவியது. இது உத்தரபிரதேச அரசியலில் பெரும் திருப்பத்தை ஏற்படுத்தியது. உத்தரபிரதேச முதல் மந்திரியாக இருந்த வி. பி. சிங் 1982_ல் பதவியை ராஜினாமா செய்தார். பூலான்தேவியை உயிருடனோ, பிணமாகவோ கொண்டு வந்தால் ரூ.2 லட்சம் பரிசு வழங்கப்படும் என்று அறிவிக்கப்பட்டது. பூலான்தேவி, 1982 ஆம் ஆண்டு டிசம்பரில் ஜலான் மாவட்டத்தைச் சேர்ந்த 3 மிராசுதாரர்களை கடத்திச்சென்றார். இதுவே இவர் கடைசியாக அரங்கேற்றிய தாக்குதலாகும்.
# பூலான் தேவி

## கைதும் விடுதலையும்

பல கொலை, கொள்ளைகளில் ஈடுபட்ட பூலான்தேவி, 1983 ஆம் ஆண்டு பிப்ரவரி மாதம் 12 ஆம் தேதி மத்தியபிரதேசத்தில் அப்போதைய முதல் மந்திரி அர்ஜுன் சிங் முன்னிலையில் சரண் அடைந்தார். முதலில் குவாலியர் ஜெயிலில் பூலான்தேவி அடைக்கப்பட்டாள். பின்னர் புற்று நோய்க்கு சிகிச்சை பெறுவதற்காக டெல்லி திகார் ஜெயிலுக்கு மாற்றப்பட்டாள். 11 ஆண்டுகளுக்கு மேலாக ஜெயில் தண்டனை அனுபவித்ததும் வழக்கு விசாரணையில் தாமதம் ஏற்பட்டு வந்ததால் தன்னை விடுதலை செய்யவேண்டும் என்று பூலான்தேவி சுப்ரீம் கோர்ட்டில் முறையீடு செய்து இருந்தாள். இதற்கிடையில் உத்தரபிரதேசத்தில் பதவி ஏற்ற முலாயம்சிங் யாதவ் தலைமையிலான கூட்டணி அரசு, பூலான்தேவிக்கு எதிரான வழக்குகளைத் திரும்பப் பெற்றது. மத்தியபிரதேச மாநிலத்திலும் அவள் சம்பந்தப்பட்ட வழக்குகள் எதுவும் நிலுவையில் இல்லை. இந்த சூழ்நிலையில் பூலான் தேவியை பிணையத்தில் விடுதலை செய்து உச்ச நீதிமன்ற கோர்ட்டு நீதிபதிகள் 18-2-1994 அன்று உத்தரவிட்டனர். விடுதலையாகும் பூலான் தேவிக்கு பலத்த பாதுகாப்பு அளிக்கவேண்டும் என்றும் நீதிபதிகள் குறிப்பிட்டு இருந்தனர்.
# பூலான் தேவி

## மக்களவை உறுப்பினர்

கொள்ளைக்காரியாக இருந்து மனம் திருந்தி சரண் அடைந்த பூலான்தேவி, நாடாளுமன்ற தேர்தலில் போட்டியிட்டு, 2 முறை "எம்.பி" ஆனார். 1991 ஆம் ஆண்டு நாடாளுமன்ற தேர்தல் நடைபெற்றது. அந்த சமயத்தில் பூலான்தேவி சிறையில் இருந்தார். என்றாலும் சிறையில் இருந்தபடியே டெல்லி நாடாளுமன்ற தொகுதியில் போட்டியிட்டார். நடிகர் ராஜேஷ் கன்னாவை (காங்.) எதிர்த்து நின்றார். ஆனால் பூலான் தேவிக்கு வெற்றி கிட்டவில்லை. 1994_ம் ஆண்டு பிப்ரவரி மாதம் சிறையில் இருந்து விடுதலை ஆனார். 1994 ஆம் ஆண்டு ஜுலை மாதம் 5_ந்தேதி உமத்சிங் என்பவரை பூலான்தேவி திருமணம் செய்தார்.  
சமூக சேவையில் அவருக்கு அதிக ஆர்வம் உண்டாகியது. இதனால் பிற்படுத்தப்பட்ட மக்களின் நலனுக்காக ஒரு சேவை அமைப்பை தொடங்கினார். பின்னர் முலாயம் சிங் யாதவ் தலைமையிலான சமாஜ்வாதி கட்சியில் சேர்ந்தார். 1996 ஆம் ஆண்டு நாடாளுமன்ற தேர்தலில் உத்தரபிரதேசத்தில் உள்ள மிர்சாபூர் தொகுதியில் சமாஜ்வாதி கட்சி வேட்பாளராக போட்டியிட்டு வெற்றி பெற்றார்.  
தாழ்த்தப்பட்ட மக்களுக்காக நாடாளுமன்றத்தில் குரல் கொடுத்தார். பழைய வழக்குகள் பூலான் தேவிக்கு தொல்லை கொடுத்துக் கொண்டே இருந்தன. இதற்காக நாடாளுமன்றம் முன்பு தர்ணா நடத்தினார். 1998 ஆம் ஆண்டு நாடாளுமன்ற தேர்தலில் தோல்வியடைந்தார். என்றாலும் பிறகு 1999 ஆம் ஆண்டு நடந்த நாடாளுமன்ற தேர்தலில் அதே மிர்சாபூர் தொகுதியில் 2 ஆவது முறையாக நின்று வெற்றி பெற்றார்.  
பூலான்தேவி 2,90,849 ஓட்டுகளும், அவரை எதிர்த்த பாரதிய ஜனதா கட்சி வேட்பாளருக்கு 84,476 ஓட்டுகளும் கிடைத்தன. அதாவது, பூலான்தேவி சுமார் 2 லட்சம் ஓட்டுகள் வித்தியாசத்தில் ஜெயித்தார். பால் ராம்பாலி மற்றும் மரியே தெரஸ்கூன் என்ற இரண்டு பிரெஞ்சு எழுத்தாளர்கள் உதவியுடன் *ஐ, பூலான்தேவி* (I, Phoolan Devi) என்ற தலைப்பில் தனது வாழ்க்கை வரலாறு பற்றிய சுய சரிதையை பூலான்தேவி எழுதி 1996 ஆம் ஆண்டு வெளியிட்டார்.  
"பாண்டிட் குயின்" சினிமா படம் வெளிவந்தபிறகு சர்வதேச அளவில் பேசப்பட்டார்.
# பூலான் தேவி

## படுகொலை

2001 சூலை 25 இல், பூலான் தேவி புதுதில்லியில் உள்ள அவரது இல்லத்தில் இருந்து மகிழுந்தில் ஏறிப் புறப்படும் போது முகமூடி அணிந்த மூவரால் சுடப்பட்டு இறந்தார். அவரது தலையில் மூன்று தடவைகளும், உடம்பில் இரண்டு தடவைகளும் சுடப்பட்டன. சுட்டவர்கள் மாருதி வாகனத்தில் ஏறித் தப்பிச் சென்றனர். உடனடியாக மருத்துவமனைக்கு எடுத்துச் செல்லப்பட்டாலும், அவர் இறந்துவிட்டதாக மருத்துவர்கள் அறிவித்தனர். கொலை தொடர்பாக குற்றம் சாட்டப்பட்டுத் தேடப்பட்டு வந்த சேர் சிங் ராணா என்பவர் பின்னர் காவல் துறையினரிடம் சரணடைந்தார். பெக்மாய் படுகொலைகளில் பூலான் தேவி உயர் வகுப்பைச் சேர்ந்த நபர்களைக் கொலை செய்தமைக்காக பழி வாங்கவே தாம் கொலை செய்ததாக ராணா கூறினார்.. இது தொடர்பான வழக்கில் ராணா குற்றவாளியாகக் காணப்பட்டதை அடுத்து அவருக்கு 2014 ஆகத்து 14 இல் நீதிமன்றம் ஆயுள்தண்டனையும், அபராதமும் விதித்துத் தீர்ப்பளித்தது.
# பூலான் தேவி

## இதனையும் காண்க

- சம்பல் பிரதேசம்
# மீட்புப் பணம்

**மீட்புப் பணம்** (Ransom)
சிறைப்பிடிக்கப்பட்ட பிணையக் கைதிகளை, கடத்தப்பட்டவர்களை விடுவிப்பதற்காக கடத்தல்காரர்கள், சிறைபிடித்தவர்கள் அல்லது தீவிரவாதிகளால் கேட்கப்படும் மீட்புத்தொகையையே **மீட்புப் பணம்** அல்லது **பிணய மீட்புப்பணம்** என்பர். இது ஒரு குற்ற செயலாகும். பல போக்கிலிகள் மற்றும் கொள்ளையர்கள் வசதி மிக்கவர்களை அல்லது அவர்களின் குழந்தைகளை கடத்தி ஒரு இருப்பிடத்தில் பிணையமாக வைத்து விடுவிப்பதற்காக பிணை மீட்புத் தொகையை கேட்பர்.
# வார்ப்புரு:நடப்பு நிகழ்வுகள்/நடப்பு மாதச் செய்திகள் மார்ச் 2009

- மார்ச் 22: சீனாவில் காவல் நிலையம் ஒன்றைத் தாக்கிய திபெத்தைச் சேர்ந்த 93 புத்த குருக்கள் கைது செய்யப்பட்டனர். (ஏபி)
- மார்ச் 21:
- அங்கோலாவில் பாப்பரசர் கலந்து கொண்ட ஒரு நிகழ்வில் கூட்ட நெரிசலில் சிக்கி இருவர் கொல்லப்பட்டுப் பலர் படுகாயமடைந்தனர். (பிபிசி)
- மடகாசுகர் நாட்டுத் தலைவராக ஆண்ட்ரீ ராசொய்லினா பதவியேற்றார். (பிபிசி)
- மார்ச் 20: ஹோர்முஸ் நீரிணையில் இரண்டு அமெரிக்கக் கடற்படைக் கப்பல்கள் மோதிக்கொண்டன. (சீஎனென்)
- மார்ச் 19: தொங்கா நாட்டில் 7.9-அளவு நிலநடுக்கம் பதியப்பட்டது. (ஸ்கை செய்திகள்)
- மார்ச் 17: மடகாசுகர் அதிபராக முன்னாள் மேயர் ஆண்ட்ரி ராசொய்லினா இராணுவத்தினரால் தேர்ந்தெடுக்கப்பட்டார். (பிபிசி)
- மார்ச் 16: மடகாசுகரில் அதிபர் இல்லத்தை இராணுவம் முற்றுகையிட்டுக் கைப்பற்றியது. (ஏபி)
- மார்ச் 15: டிஸ்கவரி விண்ணோடம் புளோரிடாவில் இருந்து ஏழு விண்வெளி வீரருடன் வெற்றிகரமாகச் செலுத்தப்பட்டது. (சீஎனென்)
- மார்ச் 12: விண் எச்சங்களில் இருந்து தப்புவதற்காக பன்னாட்டு விண்வெளி நிலையத்தில் இருந்து விண்வெளி வீரர்கள் சிறிது நேரம் ரஷ்ய அவசர விண்கூடத்திற்குள் சென்றனர். (ஸ்கை)
- மார்ச் 11: ஜெர்மனியின் வினெண்டன் நகரில் பாடசாலை ஒன்றில் இடம்பெற்ற துப்பாக்கிச் சூட்டு நிகழ்வில் மாணவர்கள் 15 பேர் கொல்லப்பட்டனர். (DW)
- மார்ச் 10: அமெரிக்காவின் அலபாமாவில் இடம்பெற்ற துப்பாக்கிச் சூடு நிகழ்வில் குறைந்தது 10 பேர் கொல்லப்பட்டனர். (சீஎனென்)]
- மார்ச் 9: குருத்தணு (குளோனிங்) முறையில் மனிதரை உருவாக்குவதற்கான ஆராய்ச்சிகளுக்கு அமெரிக்க ஜனாதிபதி பராக் ஒபாமா அனுமதி மறுத்துள்ளார். (ராய்ட்டர்ஸ்)
- மார்ச் 8: வட அயர்லாந்தில் பிரித்தானிய இராணுவ முகாம் ஒன்றின் மீது தாக்குதல் நடத்தப்பட்டதில் இரு இராணுவத்தினர் கொல்லப்பட்டனர். (பிபிசி)
- மார்ச் 7: வேறு விண்மீன்களைச் சுற்றிவரும் கோள்களின் ஒளிச்செறிவை ஆராயவென நாசா கெப்ளர் விண்கலத்தை ஏவியது. (சீஎனென்)
- மார்ச் 6: சிம்பாப்வே பிரதமர் மோர்கன் சுவாங்கிராய் வீதி விபத்தொன்றில் படுகாயமடைந்தார். அவரது மனைவில் கொல்லப்பட்டார். (பிபிசி)
- மார்ச் 5: மகாத்மா காந்தி பயன்படுத்திய மூக்குக் கண்ணாடி உட்பட ஐந்து பொருட்கள் நியூயோர்க் நகரில் ஏலத்தில் விடப்பட்ட போது அவற்றை இந்தியத் தொழிலதிபர் விஜய் மல்லையா 18 லட்சம் அமெரிக்க டாலர்களுக்கு வாங்கினார். (பிபிசி)
- மார்ச் 4: சூடான் நாட்டுத் தலைவர் ஓமார் அல்-பசீருக்கு எதிராக பன்னாட்டு குற்றவியல் நீதிமன்றம் பிடியாணை பிறப்பித்தது. (சீஎனென்)
- மார்ச் 3: பாகிஸ்தானில் லாகூர் நகரில் இலங்கை துடுப்பாட்ட அணி வீரர்கள் சென்ற வாகனம் மீது இனம்தெரியாதோர் நடத்திய துப்பாக்கிச் சூட்டில் 6 இலங்கை துடுப்பாட்ட வீரர்கள் காயமடைந்து, 5 காவல்துறையினர் கொல்லப்பட்டனர். (பிபிசி)
- மார்ச் 2: மேற்கு ஆபிரிக்க நாடான கினி-பிசாவு தலைவர் ஜொவாவோ பேர்னார்டோ வியெய்ரா இராணுவத்தினரால் சுட்டுக் கொல்லப்பட்டார். (பிபிசி)
- மார்ச் 1:
- சந்திரனுக்கான சீனாசின் முதலாவது விண்கலம் சாங்கேர் 1 வெற்றிகரமாக சந்திரனில் மோதியது. (சீன வானொலி)
- இசைப்புயல் ஏ.ஆர்.ரகுமானுக்கு *ஜானே து யா ஜானே நா* என்ற படத்துக்காக பிலிம் பேர் விருது வழங்கப்பட்டது. (தினமணி)
# எம்டன் ஜெர்மானியப் போர்க்கப்பல்

**எம்டன் ஜெர்மனிப் போர்க்கப்பல் ** (German cruiser Emden)
ஜெர்மன் இலகு வகைப் போர்க்கப்பல் பல வியத்தகு போர்ச்செயல்களை புரிந்து சாதனைப்படைத்த ஒன்றாகும். முதலாம் உலகப்போரின் முடிவிற்குப்பின் ஜெர்மானியால் நிர்மானிக்கப்பட்ட எம்டன் கப்பல்களில் மூன்றாவது போர்க்கப்பலே இந்த எம்டன்.  
1921 ல் வடிவமைக்கத் தீர்மானிக்கப்பட்ட இக்கப்பல் நேச நாடுகள் மற்றும் வெர்சாய் ஒப்பந்த நிர்பந்தத்தினால் இதன் உருவாக்கம் சற்றுக் காலதாமதம் ஆனது. இறுதியாக ஜனவரி 6, 1925 ல் அறிமுகப்படுத்தப்பட்டது. அக்டோபர் 15 , 1925 ல் போர்களில் பயன்படுத்தப்பட்டது. சோதனை முயற்சியாக எம்டன் அட்லாண்டிக், பசிபிக் மற்றும் மத்தியதரைக் கடல் பகுதிகளில் 1926 முதல் 1939 வரை பயன்படுத்தப்பட்டது.  
செப்டம்பர் 4, 1939 ல் இரண்டாம் உலகப்போரின் போது பிரித்தானியர்களின் வான் தாக்குதல்களால் இக்கப்பல் சேதத்திற்குள்ளானது. இதை சீர்செய்தபின் மீண்டும் வடக்குக் கடல்பகுதியில் பயன்படுத்தப்பட்டது. பின் ஓஸ்லோவில் நடந்த போரில் பங்குப்பெற்று பெரிய கப்பல்களான **புலுச்சர்**, **ஆஸ்கார்பர்க்** கப்பல்களை மூழ்கச்செய்தது.  
ஜெர்மன் முன்னாள் அதிபர் **பால் வோன் இன்டன்பெர்க்கினுடைய** இறப்பிற்குப்பின் அவர் உடலை சுமந்து வந்த பெருமை இக்கப்பலுக்குண்டு. ஏப்ரல் 9,1945 முதல் ஏப்ரல் 10, 1945 ஒரே இரவில் ஜெர்மனியின் கீல் பகுதியில் அடைந்த பலத்த வான்தாக்குதலில் மிகுந்த சேதத்திற்குள்ளானது. ஏப்ரல் 25, 1945 ல் படைப்பிரிவில் இருந்து விலக்கப்பட்டு மே 3 ல் துண்டுதுண்டாக சிதைக்கப்பட்டது.
# எம்டன்

**எம்டன்** (*Emden*) என்ற பெயரில் உள்ள கட்டுரைகள்:  
- எம்டன் (ஜெர்மனி) - ஜெர்மனியின் நகரம்
- எஸ். எம். எஸ் எம்டன் (1906) - ஜெர்மனியக் கப்பல்
- எஸ். எம். எஸ் எம்டன் (1915) - ஜெர்மனியக் கப்பல்
- எம்டன் ஜெர்மானியப் போர்க்கப்பல் - 1925 ஆம் ஆண்டு போர்க் கப்பல்
- எம்டன் விமான நிலையம்  
---
# சென்ட்ரார்கைடீ

**சென்ட்ரார்கைடீ** *(Centrarchidae)*, *பேர்சிஃபார்மசு* ஒழுங்கைச் சேர்ந்த ஒரு மீன் குடும்பம் ஆகும். இக் குடும்பத்தின் பெயர் *சென்ட்ரார்கசு* *(Centrarchus)* என்னும் பேரினத்தின் பெயரைத் தழுவியது. இப் பேரினத்தில் *செ. மாக்குரோடெரசு* *(C. macropterus)* என்னும் ஒரு இனம் மட்டுமேயுள்ளது. *சென்ட்ரார்கைடீ* குடும்பத்தில் உள்ள 27 இனங்கள் எல்லாமே வட அமெரிக்காவைத் தாயகமாகக் கொண்டவை.  
இக் குடும்பத்து மீனினங்கள் குறைந்தது மூன்று குதமுட்களைக் கொண்டிருப்பது இவற்றின் தனித்துவமான இயல்பாகும். முதுகுமுட்கள் 5 - 13 வரை இருக்கும். எனினும் பெரும்பாலானவை 10 - 12 முதுகுமுட்களைக் கொண்டவையாக இருக்கின்றன. போலிப்பூக்கள் (pseudobranch) சிறியவையாக மறைந்து காணப்படும். இக் குடும்பத்து மீன்களில் பெரும்பாலானவை 20 சதம மீட்டருக்கும் (7.9 அங்குலம்), 30 சதம மீட்டருக்கும் (12 அங்குலம்) இடைப்பட்ட நீளம் கொண்டவை. ஆனாலும், இவற்றுள் மிகச் சிறிய மீனினங்களும் உள்ளன. *கரும்பட்டைச் சூரியமீன்* *(blackbanded sunfish)* எனப்படும் மீன்கள் 8 ச.மீ (3.1 அங்) நீளம் மட்டுமே கொண்டவை. இக் குடும்பத்திலுள்ள மிகவும் நீளமான மீன்கள் ஒரு மீட்டர் (3.3 அடி) நீளம் வரை வளரக்கூடியன.  
இக் குடும்பத்தில் உள்ள பல இனங்களைச் சேர்ந்த ஆண் மீன்கள் தமது வால்களினால் பள்ளம் தோண்டி அதில் இடப்படும் முட்டைகளைக் காவல் காக்கின்றன.